कोतवाली क्षेत्र के ग्राम पंचायत गंगापुर ग्रंट के गांव जवाहरपुर में ग्राम समाज का तीन एकड़ बाग है, उसकी आम की फसल की नीलामी दन्नापुर गांव में हुई थी। ग्राम प्रधान की मौजूदगी में जमुनहा निवासी रामसागर के भाई भारत ने नौ हजार की बोली लगाई थी, जबकि जवाहरपुर के संकटा ने 96 सौ रुपए की बोली लगाकर बाग की नीलामी अपने नाम दर्ज कराई थी। आज सुवह वह फसल की रखवाली कर रहा था तभी जमुनहा के रामसागर, रामसनेही ने संकटा व उसके पुत्र इंद्रपाल(25) को लाठी डंडों से मारपीट की। मारपीट की आवाज सुनकर दोनों पक्ष की महिलाएं आ गई और जमकर मारपीट हुई।